Իսկ այն փաթեթները, որոնք մաշակարի արհեստանոցում չէին օգտագործվել, Իսրայելը գնեց 1950 թվականին` 250000 դոլարով։ Մինչև 1956 թ. Կումրանի տասնմեկ անձավներում հայտնաբերվեց ավելի քան 190 փաթեթ։ Կասկած կա, որ դրանց թիվն իրականում ավելի մեծ է եղել. պեղումներով զբաղվել են տարբեր խմբեր, և բոլոր գտածոները չէ, որ հրապարակել են։ Նրբին գործ է. հայտնաբերվել են Հնգամատյանի ¥Հին կտակարանի¤ բոլոր տեքստերը, բացի Եսթերի գրքից, գումարած բազմաթիվ ոչ աստվածաշնչային տեքստեր, մեկնություններ, եսսե համայնքի կանոնագրքեր, որի անդամներն էլ, ամենայն հավանականությամբ, մոտ երեք հարյուրամյակ ընդօրինակել են փաթեթները։